Raju ilmiö Vantaalla – jopa 12-vuotiaat vetävät piriä

HUOLI Yhä useampi nuori vetää amfetamiinia Koivukylässä. Joukossa 12-vuotiaita.

Aseman Lapset ry:n Timo Kyllönen odottelee nuoria turvallisuuskävelylle. Kyllösen mielestä Koivutorin aluetta pitäisi kunnostaa, jotta sen viihtyisyys ja siellä liikkuvien turvallisuudentunne paranisivat. Huumeporukat aiheuttavat Koivukylässä ajoittain häiriöitä. Taustalla näkyvät nuoret eivät liity tapaukseen. Tuomas Massinen

Tuomas Massinen

Koivukylän seudun nuorisotyön asiantuntijoilta kantautuu hälyttävää viestiä: yhä useampi nuori käyttää kovia huumeita ja käyttäjissä on entistä nuorempia, jopa 12-vuotiaita lapsia.

–Erään työntekijämme mielestä yhtä pahaa tilannetta ei ole ollut aiemmin hänen työuransa aikana, eli 17 vuoteen, kertoo Nuorisokeskus Nupin esimiesJaana Kivistö

–Vuosien varrella on ollut erilaisia huumeilmiöitä, kuten Subutex-aalto 90-luvun lopulla, mutta nykytilanne on hyvin huolestuttava.

Nuorten päihdekäyttöön voivat vaikuttaa monet tekijät, kuten kokeilunhalu ja henkinen pahoinvointi. Perhetaustalla ei ole suoraa yhteyttä ongelmaan."

Etenkin amfetamiini ja muuntohuumeet nostavat Koivukylässä päätään. Niitä liikkuu katukaupassa paljon.

–Kannabis ei ole enää nuorten mielestä yhtään mitään, toteaa Itä-Uudenmaan poliisin ennalta estävän toiminnan vanhempi konstaapeliHanna-Liisa Hartikainen

Hartikaisen mukaan Koivukylän huumeilmiö ei näy rikosilmoitusten määrän kasvuna, vaan lähinnä se ryöpsähtää esille lastensuojelussa ja nuorisotyössä.

Nuorisonhuumeidenkäyttöä on eri puolilla Vantaata, mutta ilmiö ei nouse muualla esiin samassa laajuudessa.

Korso-Koivukylän sosiaalityön esimiesMartina Nilssonkertoo, että lastensuojelu on alkusyksystä tehostanut yhteistyötä nuorisotoimen, poliisinja ehkäisevän päihdetyön kanssa. Pyrkimyksenä on, että ehkäisevä päihdetyö kampanjoi entistä tarmokkaammin huumeita vastaan muun muassa kouluissa ja nuorisotaloissa.

–En osaa sanoa, miten iso joukko nuoria huumeita käyttää. Tiedossa on, että tämä on yksittäistapauksia laajempi ilmiö. Huolena on, että yhä nuoremmat käyttävät kovia huumeita, jo 12–13-vuotiaat, Nilsson sanoo.

Hän lisää, että nuorten päihdekäyttöön voivat vaikuttaa monet tekijät, kuten kokeilunhalu ja henkinen pahoinvointi. Perhetaustalla ei ole suoraa yhteyttä ongelmaan.

Walkers-bussin vastaava: Nuoret saavat huumeita alueen aikuisilta Aseman Lapset ry:n Walkers-bussi on tarjonnut nuorille tukea Koivutorilla pari kuukautta, kolmena päivänä viikossa. Sen toimintavastaavaTimo Kyllönenon seurannut menoa huolissaan. –Siellä oleskelee etenkin aikuisia, jotka ovat sekaisin aineista. Suurin osa alueen nuorista ei käytä huumeita, mutta osa näyttää käyttävän. He saanevat kamaa näiltä aikuisilta, Kyllönen arvelee. Kyllösen mielestä monien vanhempien tulisi olla paremmin selvillä lastensa ajanviettotavoista.